ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670020751

ขอให้แก้ไขปัญหาเสียงดังรบกวนจากก่อสร้าง บริเวณบ้านเลขที่ .... ถนนเทศบาลสงเคราะห์ แขวงลาดยาว เขตจตุจักร กรุงเทพมหานคร เนื่องจากผู้ร้องแจ้งว่า ตึกดังกล่าวนั้นเจ้าของตึก (ไม่ทราบชื่อ นามสกุล ไม่สามารถระบุรูปพรรณสัณฐานได้) ได้ปล่อยให้บุคคลอื่นมาทำการเช่าตึกดังกล่าวต่อ ซึ่งผู้ที่ทำการเช่า (ไม่ทราบชื่อ นามสกุล ไม่สามารถระบุรูปพรรณสัณฐานได้) ได้มาประกอบธุรกิจเกี่ยวกับคลินิก ซึ่งในช่วงที่มีการก่อสร้าง มักเกิดเสียงดังรบกวน อีกทั้งตัวตึกมีลักษณะของการสั่นสะเทือนจากการก่อสร้างอีกด้วย เมื่อประมาณวันที่ 12 กุมภาพันธ์ 2567 ผู้ร้องแจ้งว่าฝ่ายผู้รับเหมาก่อสร้างได้ทำการทุบกำแพง จนทะลุมาจนถึงฝั่งบ้านของผู้ร้อง ซึ่งเมื่อเกิดเหตุดังกล่าว ผู้ร้องได้ทำการติดต่อไปที่เจ้าของตึก แต่เจ้าของตึกแจ้งให้ผู้ร้องติดต่อไปที่ผู้เช่า โดยผู้ร้องได้ติดต่อไปหาผู้เช่าโดยผ่านทางสำนักงานใหญ่ที่ดูแลเกี่ยวกับการซื้อเช่าตึก เมื่อมีการพูดคุย ทางผู้เช่าแจ้งว่าต้องให้ผู้ร้องคุยกับทางหัวหน้าทีมช่าง ซึ่งหัวหน้าทีมช่างแจ้งว่าเดี๋ยวจะมาดำเนินการซ่อมแซมให้ หลังจากที่มีการเจรจาเสร็จแล้วนั้น ได้มีช่างมาดำเนินการซ่อมแซมกำแพงดังกล่าวให้แก่ผู้ร้อง แต่เป็นการซ่อมแซมแบบไม่ดี ลักษณะของกำแพงยังมีรูอยู่ ทางช่างแจ้งว่าเดี๋ยวจะมาซ่อมแซมเพิ่มเติมให้อีกรอบ หลังจากนั้น จนถึงปัจจุบัน (วันที่ 20 พฤษภาคม 2567) ผู้ร้องไม่สามารถที่จะติดต่อกับทีมช่างหรือผู้เช่าตึกดังกล่าวได้เลย อีกทั้งเสียงดังรบกวนจากการก่อสร้างผู้ร้องยังประสบอยู่อย่างเสมอ ผู้ร้องประสบปัญหามาตั้งแต่เดือนกุมภาพันธ์ 2567 แล้ว  (รายละเอียดเพิ่มเติมอยู่ในไทม์ไลน์)

 
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata